शिवराम यादव निर्देशित हैदर काजमी आ अक्षरा सिंह अभिनीत फिल्म ‘कालिया’ के फस्ट लुक भोजपुरी सिनेमा वर्ल्ड में हड़कंप मचा दिहले बा. एसीसी डिजिटल प्रा॰लि॰ के फिल्म ‘कालिया’ का फस्ट लुक ट्रेड मैग्जीनन का कवर पर छपल जवना में हथकड़ी लागल ‘कालिया’ अलगे अंदाज में लउकत बा. एह फर्स्ट लुक ला हैदर काजमी अपना डिजाइनर अशोक मेहता आ गोपाल मेहता अउर निर्देशक शिवराम यादव का साथे कांसेप्ट बनवलन.
भोजपुरी सिनेमा में अइसन पहिला बेर भइल जब तीन दिन ले मंहग लाईट आ सेट पर एह फर्स्ट लुक के शूट कइल गइल जेहसे लोग के लागे कि ‘कालिया’ का ह. हैदर काजमी आ अक्षरा सिंह पर फिल्मावल एह फोटो दलित शोषित समाज के एगो झलक मिलत बा. फेर प्रचारक शशिकांत सिंह आ रंजन सिन्हा का साथे मिलके योजना बनल कि एह फर्स्ट लुक के कब जारी करे क बा. आ अब जब ‘कालिया’ के फर्स्ट लुक लोग का सोझा बा सभे एह लुक के खूब पसंद करत बा.
फिल्म ‘कालिया’ के निर्माण ‘रंगबाज’ जइसन हिट फिल्म देबे वाली कंपनी एस.सी. डिजिटल प्रा. लि. कइले बिया. कलाकारन में हैदर काज़मी, अक्षरा सिंह, सी.पी. भट्ट, राकेश यादव, सुमित बनर्जी, पूजा यादव, कृष्ण मुरारी, शैलेश सिंह राणा, सुषमा सिन्हा, निलोफर, राम मिश्रा, अलीशा, विपिन सिंह, बालेश्वर सिंह आ अनिल यादव बाड़े. संवाद मनोज पांडे, एक्शन रियाज सुल्तान, गीत अरविंद तिवारी, संगीत अग्नेश, कैमरा मनीष के. जैन, को-प्रोड्यूसर मशर्रफ अहमद, एसोसिएट प्रोड्यूसर ए.एच. काजमी, ध्वनिमुद्रण सलीम खान आ कला निर्देशक आशीष कोलटे.
(शशिकांत, रंजन, अरुण के ब्रेकिंग मैक्स मीडिया के रपट)
bho_Deva bho_Deva bho_Deva bho_Deva